**ΣΥΝΤΟΝΙΣΤΙΚΗ ΕΠΙΤΡΟΠΗ**

**ΣΥΛΛΟΓΩΝ ΓΟΝΕΩΝ & ΚΗΔΕΜΟΝΩΝ ΠΡΟΤΥΠΩΝ ΣΧΟΛΕΙΩΝ ΤΗΣ ΑΤΤΙΚΗΣ**

Αθήνα, 05 Απριλίου 2023

ΠΡΟΣ:

* **Τον Περιφερειάρχη Αττικής, κ. Γεώργιο Πατούλη**
* **Τον Αντιπεριφερειάρχη Οικονομικών της Περιφέρειας Αττικής, κ. Νικόλαο Πέππα**

Κοινοποίηση:

* **Την Υπουργό Παιδείας και Θρησκευμάτων, κα. Νίκη Κεραμέως**
* **Τον Αναπληρωτή Υπουργό Εσωτερικών, κ. Στέλιο Πέτσα**
* **Τον Αναπληρωτή Υπουργό Οικονομικών, κ. Θεόδωρο Σκυλακάκη**
* **Την Υφυπουργό Παιδείας και Θρησκευμάτων, κα. Ζέττα Μακρή**
* **Τον Γενικό Γραμματέα Δημοσιονομικής Πολιτικής του Υπουργείου Οικονομικών, κ. Αθανάσιο Πετραλιά**
* **Γενικό Διευθυντή της Διεύθυνσης Οικονομικών Υπηρεσιών & Διοικητικής Υποστήριξης / Διεύθυνση Διοικητικής Υποστήριξης / Τμήμα Τεχνικών Υπηρεσιών του Υπουργείου Εσωτερικών, κ. Γεώργιο Δέδε**
* **Πρόεδρο Διοικούσας Επιτροπής Πρότυπων & Πειραματικών Σχολείων**
* **Αυτοτελές Τμήμα Προτύπων και Πειραματικών Σχολείων Υπουργείου Παιδείας**
* **Περιφερειακή Διεύθυνση Πρωτοβάθμιας & Δευτεροβάθμιας Εκπαίδευσης Αττικής**
* **Διεύθυνση Δευτεροβάθμιας Εκπαίδευσης Α΄ Αθήνας**
* **Διεύθυνση Δευτεροβάθμιας Εκπαίδευσης Β΄ Αθήνας**
* **Διεύθυνση Δευτεροβάθμιας Εκπαίδευσης Γ΄ Αθήνας**
* **Διεύθυνση Δευτεροβάθμιας Εκπαίδευσης Δ΄ Αθήνας**
* **Διεύθυνση Δευτεροβάθμιας Εκπαίδευσης Πειραιά**
* **Διευθυντές/Υποδιευθυντές Σχολικών Μονάδων**

**ΘΕΜΑ: ΑΙΤΗΜΑ ΓΙΑ ΑΜΕΣΗ ΔΙΕΥΘΕΤΗΣΗ ΚΡΙΣΙΜΩΝ ΖΗΤΗΜΑΤΩΝ ΠΟΥ ΑΦΟΡΟΥΝ ΤΙΣ ΜΕΤΑΚΙΝΗΣΕΙΣ ΜΑΘΗΤΩΝ/ΤΡΙΩΝ ΤΩΝ ΠΡΟΤΥΠΩΝ ΣΧΟΛΕΙΩΝ ΑΤΤΙΚΗΣ**

Αξιότιμοι κύριοι,

Σε συνέχεια της από 22/03/2023 συνάντησης τριμελούς επιτροπής εκπροσώπησης της **Συντονιστικής Επιτροπής Συλλόγων Γονέων και Κηδεμόνων Προτύπων Σχολείων της Αττικής** (στο εξής «Συντονιστική Επιτροπή») με τον Αντιπεριφερειάρχη Οικονομικών της Περιφέρειας Αττικής κ Νικόλαο Πέππα, σας επισημαίνουμε και εγγράφως δια της παρούσης, κρίσιμα ζητήματα που **θέτουν σε επισφάλεια** τις ήδη με **μεγάλη δυσκολία επιτευχθείσες μετακινήσεις μαθητών/τριών των Προτύπων σχολείων** και έχουν **δημιουργήσει έντονο προβληματισμό και επιφύλαξη στις τάξεις των γονέων**, προκειμένου να αναληφθούν **έγκαιρα** οι απαραίτητες πρωτοβουλίες, ώστε να έχουμε την **βέλτιστη κάλυψη** των δικαιούχων μεταφοράς μαθητών/τριών με σχολικά λεωφορεία μέσω δημόσιας σύμβασης **με την έναρξη του σχολικού έτους 2023-2024.**

Συγκεκριμένα, σύμφωνα με τη συλλογή και επεξεργασία στοιχείων από τα μέλη της Συντονιστικής Επιτροπής αναφορικά με την ενεργοποίηση των δρομολογίων μεταφοράς μαθητών/τριών των Προτύπων σχολείων της Αττικής με δημόσια σύμβαση, σε συνέχεια της υπ’ αριθμ. πρωτ**. 53173/11-8-2022 Κοινής Υπουργικής Απόφασης** (ΦΕΚ Β 4294) με την οποία τροποποιήθηκε-συμπληρώθηκε η ΚΥΑ 50025/2018 (Β΄4217) στην οποία προστέθηκε στο άρθρο 1 η παράγραφος 6 σύμφωνα με την οποία η μεταφορά των μαθητών/τριών των Πρότυπων σχολείων **πραγματοποιείται με δημόσια σύμβαση, σύμφωνα με το Κεφάλαιο Γ του άρθρου 2, χωρίς την τήρηση της σειράς προτεραιότητας που τίθεται στην παρ. 1 του άρθρου 2**, σας παραθέτουμε τα εξής:

Σελίδα **1** από **3**

**ΣΥΝΤΟΝΙΣΤΙΚΗ ΕΠΙΤΡΟΠΗ**

**ΣΥΛΛΟΓΩΝ ΓΟΝΕΩΝ & ΚΗΔΕΜΟΝΩΝ ΠΡΟΤΥΠΩΝ ΣΧΟΛΕΙΩΝ ΤΗΣ ΑΤΤΙΚΗΣ**

1. Μόνο το **36%** των δρομολογίων που είχαν προκηρυχθεί από τους αντίστοιχους διαγωνισμούς, έχουν ανατεθεί σε προσωρινούς αναδόχους (μορφή **τριετούς σύμβασης**).
2. Το **35%** των δρομολογίων έχουν ανατεθεί με τη διαδικασία της διαπραγμάτευσης (με βάση το άρθρο 32 του Ν.4412/2016), που σημαίνει ότι η ισχύς τους είναι **μέχρι το πέρας του τρέχοντος σχολικού έτους**, **σύμφωνα με τις αντίστοιχες προσκλήσεις για διαπραγμάτευση**, ενώ υπάρχουν Πρότυπα σχολεία όπου ποσοστό **άνω του 90% των δρομολογίων** σε λειτουργία ανήκουν στην κατηγορία αυτή.
3. Το **29%** των δρομολογίων που είχαν προκηρυχθεί ήδη από τον περασμένο Σεπτέμβριο και Οκτώβριο με τους αρχικούς διαγωνισμούς μεταφοράς μαθητών/τριών με σχολικά λεωφορεία από την Περιφέρεια Αττικής, αναδεικνύονται μέχρι και σήμερα άγονα **παρά τις διαδοχικές προκηρύξεις τους σε επαναλαμβανόμενους διαγωνισμούς**, **ενώ υπάρχουν Πρότυπα σχολεία στα οποία όλα τα δρομολόγιά τους αναδεικνύονται συνεχώς άγονα**.

Είναι σαφές λοιπόν από τα παραπάνω στοιχεία, ότι περισσότερο από το 1/3 των δρομολογίων που εκτελούνται σήμερα στα Πρότυπα σχολεία έχει προκύψει με την διαδικασία της διαπραγμάτευσης (με βάση το άρθρο 32 του Ν.4412/2016) και είναι **επισφαλής η συνέχισή τους** μετά το πέρας της τρέχουσας σχολικής χρονιάς.

Περαιτέρω, το μεγάλο ποσοστό των άγονων δρομολογίων, αυτών δηλαδή για τα οποία δεν έχει βρεθεί ανάδοχος μετά από αλλεπάλληλες προκηρύξεις, καταδεικνύει ότι μεγάλη μερίδα των ιδιοκτητών πούλμαν **δείχνει απροθυμία να συμμετέχει στο διαγωνισμό**, γεγονός που αποδεικνύει στην πράξη είτε ότι το **προτεινόμενο τίμημα δεν είναι ανταγωνιστικό** για τα δεδομένα της αγοράς είτε ότι **το προς διαπραγμάτευση δρομολόγιο δεν είναι αποτελεσματικό**.

Πλησιάζοντας πλέον στο τέλος της τρέχουσας σχολικής χρονιάς, τα παραπάνω δεδομένα έχουν δημιουργήσει **έντονη ανησυχία** σε εκατοντάδες οικογένειες, που αγωνιούν αν θα επιτευχθεί **η κάλυψη των άγονων ως σήμερα δρομολογίων** αλλά και **αν θα εξακολουθήσουν να λειτουργούν τα υπάρχοντα δρομολόγια κατά την επόμενη σχολική χρονιά**. Η επισφάλεια δε, για την επίτευξη της επιθυμητής **σταθεροποίησης** των δρομολογίων μεταφοράς μαθητών/τριών, για την επόμενη (2023-2024) σχολική περίοδο, εντείνεται καθώς **ελάχιστες (της τάξης του 5%) είναι οι συμβάσεις που έχουν υπογραφεί μέχρι σήμερα** (έως και 8 μήνες από την ανάθεση) με τους προσωρινούς αναδόχους.

Επειδή:

* 1. Το δικαίωμα στη **δωρεάν μετακίνηση** των μαθητών/τριών των Προτύπων σχολείων επισφραγίστηκε με το ΦΕΚ Β 4294/11-08-2022 ύστερα από τη **μεγάλη και διαχρονική κινητοποίηση των Συλλόγων Γονέων και Κηδεμόνων των Προτύπων σχολείων η οποία κορυφώθηκε τον τελευταίο χρόνο** και αποτελεί μείζον ζήτημα για **εκατοντάδες οικογένειες των Προτύπων σχολείων.**
  2. Στην αδόκητη περίπτωση που ανατραπούν, έστω στο βαθμό που σήμερα υλοποιούνται οι μετακινήσεις, θα προκληθεί **σοβαρό πρόβλημα στην πράξη και τεράστιο κύμα αγανάκτησης** στις τάξεις των οικογενειών των Προτύπων σχολείων της Αττικής, τόσο για τις περιπτώσεις των μαθητών/τριών που ήδη χρησιμοποιούν σχολικά λεωφορεία αλλά και για εκείνους που θα **εισαχθούν βάσει της διαγωνιστικής διαδικασίας της 29ης Απριλίου** και **θεωρούν δεδομένες και σε λειτουργία** τις μετακινήσεις των μαθητών/τριών με σχολικά λεωφορεία στα Πρότυπα σχολεία της Αττικής.

Σελίδα **2** από **3**

**ΣΥΝΤΟΝΙΣΤΙΚΗ ΕΠΙΤΡΟΠΗ**

**ΣΥΛΛΟΓΩΝ ΓΟΝΕΩΝ & ΚΗΔΕΜΟΝΩΝ ΠΡΟΤΥΠΩΝ ΣΧΟΛΕΙΩΝ ΤΗΣ ΑΤΤΙΚΗΣ**

* 1. Τα προβλήματα που έχουν αναδειχθεί στην πράξη (άγονα δρομολόγια, μεγάλες καθυστερήσεις στην οργάνωση των διαγωνιστικών διαδικασιών από πλευράς της Περιφέρειας Αττικής) **χρήζουν άμεσης παρέμβασης και συνεργασίας** από την πλευρά των εμπλεκόμενων υπηρεσιών.
  2. Η **αναμενόμενη ραγδαία αύξηση** τόσο σε διάρκεια όσο και σε κίνηση φετινή τουριστική περίοδος και οι διαδοχικές **εκλογικές διαδικασίες** τόσο σε εθνικό όσο και σε αυτοδιοικητικό επίπεδο, ενδέχεται να επιφέρουν **πρόσθετες δυσκολίες και καθυστερήσεις στην έγκαιρη προκήρυξη των διαγωνισμών** είτε για τα άγονα δρομολόγια είτε για εκείνα που έχουν ανατεθεί μέσω διαπραγμάτευσης και η ισχύς τους παύει στο πέρας της τρέχουσας σχολικής περιόδου.

**ΖΗΤΑΜΕ**

* **Την ΑΜΕΣΗ επιτάχυνση όλων των απαραίτητων διαδικασιών από πλευράς σας** και
* **Την ΑΜΕΣΗ λήψη όλων των αναγκαίων μέτρων προκειμένου να ολοκληρωθεί το ταχύτερο δυνατό η διαδικασία της εκ νέου προκήρυξης με ανταγωνιστικούς όρους των διαγωνισμών μεταφοράς μαθητών/τριών με σχολικά λεωφορεία μέσω δημόσιας σύμβασης, για τις περιπτώσεις των άγονων δρομολογίων και των δρομολογίων των οποίων η διάρκεια ταυτίζεται με το πέρας της τρέχουσας σχολικής περιόδου**

και ειδικότερα :

1. Να **παραταθούν οι ενεργές αναθέσεις δρομολογίων με τη μορφή διαπραγμάτευσης** και για το νέο σχολικό έτος (2023-2024), ώστε **να αποφευχθεί η ανατροπή υφιστάμενων δρομολογίων** που λειτουργούν για εκατοντάδες μαθητές με **ατελέσφορες νέες διαγωνιστικές διαδικασίες** μεσούσης της τουριστικής περιόδου.
2. Να **επιταχυνθούν οι διαδικασίες υπογραφής συμβάσεων με τους προσωρινούς αναδόχους** των δρομολογίων που έχουν ανατεθεί με τη μορφή της **τριετούς σύμβασης.**
3. Να **επανεξεταστεί και αναβαθμιστεί η οικονομική προσέγγιση** και η **αποτελεσματικότητα** των

προκηρυσσόμενων δρομολογίων ώστε να είναι προσιτή και συμφέρουσα η εκτέλεσή τους.

Αθήνα, 04 Απριλίου 2023

Τα Διοικητικά Συμβούλια των Συλλόγων Γονέων και Κηδεμόνων, μέλη της Συντονιστικής Επιτροπής Συλλόγων Γονέων και Κηδεμόνων Προτύπων Σχολείων Αττικής:

|  |  |
| --- | --- |
| 1oυ Προτύπου Γυμνασίου Αθηνών  1oυ Προτύπου Γυμνασίου Ιλίου 2oυ Προτύπου Γυμνασίου Αθηνών 2oυ Προτύπου Λυκείου Αθηνών  Βαρβακείου Προτύπου Γυμνασίου Ζαννείου Προτύπου Γυμνασίου Πειραιά Ζαννείου Προτύπου Λυκείου Πειραιά  Προτύπου Γυμνασίου Αγίων Αναργύρων | Προτύπου Γυμνασίου Αναβρύτων  Προτύπου Γυμνασίου Ευαγγελικής Σχολής Σμύρνης Προτύπου Γυμνασίου Ιωνιδείου Σχολής Πειραιά Προτύπου Λυκείου Αγίων Αναργύρων  Προτύπου Λυκείου Αναβρύτων  Προτύπου Λυκείου Βαρβακείου Σχολής  Προτύπου Λυκείου Ευαγγελικής Σχολής Σμύρνης Προτύπου Λυκείου Ιωνιδείου Σχολής Πειραιά |

Σελίδα **3** από **3**